Tyrone Mings

Tyrone Deon Mings (sündinud 13. märtsil 1993 Bathis) on Inglismaa jalgpallur, kes mängib keskkaitsjana Inglismaa Premier League'i klubis Aston Villa ja Inglismaa jalgpallikoondises.

Ta kuulus noorena Southamptoni ja Bristol Roversi akadeemiasse. Hooajal 2012–13 alguses mängis Mings Inglismaa tugevuselt seitsmenda liiga klubis Chippenham Town.

2013. aastal sõlmis ta lepingu Inglismaa esiliiga klubiga Ipswich Town. Hooajal 2014–15 sai ta Ipswich Towni põhikoosseisu liikmeks.

2015. aasta juunis sõlmis ta nelja-aastase lepingu äsja Inglismaa kõrgliigasse tõusnud AFC Bournemouthiga."Bournemouth sign defender Tyrone Mings from Ipswich for £8m". BBC Sport. 26.6.2015. Vaadatud 5.10.2020 2019. aasta jaanuaris suundus ta laenule Inglismaa esiliigas mänginud Aston Villasse. 2019. aasta juulis sõlmis ta klubiga püsiva lepingu."Transfer news: Tyrone Mings joins Aston Villa". Aston Villa F.C. 8.7.2019. Vaadatud 5.10.2020

Inglismaa jalgpallikoondises debüteeris Mings 2019. aasta oktoobris EM-i valikmängus Bulgaaria vastu. Koondisekarjääri esimese värava lõi ta 15. novembril 2021 MM-i valikmängus San Marino vastu."England thrash San Marino to secure World Cup place". BBC Sport. 15.11.2021. Vaadatud 16.11.2021 Ta kuulus Inglismaa koondisse 2020. aasta Euroopa meistrivõistlustel.

 Viited 

 Välislingid 

 Tyrone Mings Aston Villa kodulehel

Kategooria:Inglismaa jalgpallurid
Kategooria:Ipswich Town FC jalgpallurid
Kategooria:AFC Bournemouthi mängijad
Kategooria:Aston Villa FC mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1993